ኣቶ ቹቹ፡ እቲ ዋና ጸገም ምስ ህወሓት ዘሎ ዘይምርድዳእ ብኸመይ ንፍተሓዮ ዝብል እዩ። ናይ ለውጢ ሓይሊ ዝበሃል ብፍላይ እኒ ዶክተር ኣምባቸው ዝመርሕዎ፡ እቲ ጸገም ከምዘሎ ተቐቢሉ ግን ድማ ብምርድዳእን ዴሞክራስያዊ ብዝኾነ መገዲ ክንፈትሖ ኣለና ዝብል እዩ። ቅድም ክብል ዝተኣለየ፡ ብኒ በረከት ስምኦን ዝምራሕ ጉጅለ ድማ፡ ጥቕሚ ህዝቢ ኣምሓራ ኣሕሊፉ ሂቡ ዝብል ክሲ ይቐርቦ ነይሩ። እቲ ነገር ዝተጋደደ ግን ምሕረት ተገይሩሎም ካብ ቤት ማእሰርቲ ዝወጹ ሰባት ናብቲ ሰልፊ ተመሊሶም ክሕወሱ ምስተገበረ እዩ። እዞም ሓደሽቲ ሓይልታት ምስቲ ነገራት ሚዛናዊ ብዝኾነ መገዲ ክርኢ ዝደሊ ኣመራርሓ ክቃደዉ ኣይከኣሉን። ጣዕሳን ቃዝኖትን ኣለዎም፤ ብዛዕባ በደል ህዝቢ ኣማሓራ ብሰፊሑ እዮም ዝዛረቡ። እቲ መንእሰይ ድማ ብስምዒት ይኽተሎም። ኣብ ምስትውዓልን ምምዓድን ዓብዪ ጸገም ኣሎ። እቲ ኣብዞም ጉዳያት ቁሩብ ልምዲ ዘለዎ ኣመራራሓ ነገራት ብዝተረጋገአ መገዲ ክፈትሕ ይደሊ። እቲ ካልአዋይ ሓይሊ ድማ ብኣዴን (ናይ ሕዚ ኣዴፓ) ናይ ህወሓት ተለኣኣኺ እዩ፤ ሕቶ ህዝቢ ኣምሓራ ክምልስ ኣይኽእልን ዝብል ካብ ልክዑ ዝሓለፎ መርገጺ እናሓዘ ከይዱ። ኣብ ክልቲኦም ምስሕሓባት መጺኡ። ኣብ ኢትዮጵያ መዓልቲ ሓዘን ተኣዊጁ እቶም ምስሕሓባት ኣብ ምንታይ ብርኪ በጺሖም ነይሮም?
